FI Euroopan unionin virallinen lehti C 218/4

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2010/C 218/04

Tuen N:o: XA 91/10

Jäsenvaltio: Belgia

Alue: Vlaanderen

Tukiohjelman nimike tai yritykselle myönnettyä yksittäistä tukea saaneen yrityksen nimi: Vlaamse Bedrijfspluimvee- en Konijnenhouders vzw

Oikeusperusta: Decreet van 18 december 2009 houdende de algemene uitgavenbegroting van de Vlaamse Gemeenschap voor het begrotingsjaar 2010;

Koninklijk besluit van 2 juni 1998 betreffende de zoötechnische en genealogische voorschriften voor de verbetering en de instandhouding van de pluimvee- en konijnenrassen;

Ministerieel besluit van 17 maart 2005 houdende de erkenning en subsidiëring van organisaties in het kader van de aanmoediging en de verbetering van de pluimvee- en konijnenfokkerij;

Ministerieel besluit houdende de toekenning van een facultatieve subsidie aan de vzw Vlaamse Bedrijfspluimvee en Konijnenhouders voor het werkingsjaar 2010.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 0,029 miljoonaa EUR

Tuen enimmäisintensiteetti: Tuki on enintään 100 prosenttia kolmansien osapuolten toteuttamien sellaisten neuvontapalvelujen maksuista, jotka eivät koske jatkuvaa tai säännöllistä toimintaa eivätkä liity yrityksen tavanomaisiin toimintakuluihin, kuten rutiininomaisiin veroneuvontapalveluihin, säännöllisiin lainopillisiin palveluihin tai mainontaan.

Täytäntöönpanopäivä: Tuki voidaan myöntää 1 päivänä kesäkuuta alkaen ja aikaisintaan 15 päivää hakemuksen jättämisestä.

Tuki voidaan myöntää täytäntöönpanopäätöksellä. Täytäntöönpanopäätös tehdään vuosittain. Täytäntöönpanopäätöksestä laaditaan vielä luonnos, johon sisältyy standstill-lauseke.

Tukiohjelman tai yksittäisen tuen kesto: Tuki myönnetään ajanjaksolle, joka päättyy 31 päivänä joulukuuta 2010.

Tuen tarkoitus: Rekisteröity yhdistys Vlaamse Bedrijfspluimvee- en Konijnenhouders vzw (VBPKH) aikoo käyttää tuen tarjotakseen neuvontapalveluja maatiloille, jotka toimivat siipikarjan- ja kaniininkasvatuksen alkutuotannon alalla. Neuvonta liittyy erikoistuneiden siipikarjatilojen hyväksymistä koskevaan lainsäädäntöön, kaniinien sukulinjojen suoritusominaisuuksiin sekä maatilojen, siipikarjan tautien ja jätteen määrittelyyn ja rekisteröintiin.

Tuki kuuluu asetuksen (EY) N:o 1857/2006 15 artiklan soveltamisalaan ja täyttää kyseisen artiklan ehdot.

15 artiklan 2 kohdan c alakohta: kolmansien osapuolten toteuttamien sellaisten neuvontapalvelujen maksut, jotka eivät koske jatkuvaa tai säännöllistä toimintaa eivätkä liity yrityksen tavanomaisiin toimintakuluihin, kuten rutiininomaisiin veroneuvontapalveluihin, säännöllisiin lainopillisiin palveluihin tai mainontaan.

Asianomainen ala: Kotieläinsektori

Tuen myöntävän viranomaisen nimi ja osoite:

Departement Landbouw en Visserij Duurzame Landbouwontwikkeling Ellips 6e verdieping Koning Albert II laan 35, bus 40 1030 Bruxelles/Brussel BELGIQUE/BELGIË

Internet-osoite: http://lv.vlaanderen.be/nlapps/docs/default.asp?id=134

Muita tietoja: —

Jules VAN LIEFFERINGE Secretaris-generaal

Tuen N:o: XA 96/10

Jäsenvaltio: Ranska

Alue: Département des Bouches-du-Rhône

Tukiohjelman nimike tai yritykselle myönnettyä yksittäistä tukea saaneen yrityksen nimi: Aide au nettoyage des serres détruites par les chutes de neige du 8 au 10 janvier 2010 (Bouches-du-Rhône)

Oikeusperusta: Articles L 1511-2, L 3231-2 et 3232-1 du code général des collectivités territoriales; arrêté du 7 mai 2010 du ministre de l’alimentation, de l’agriculture et de la pêche de reconnaissance du caractère de calamité naturelle; délibération du Conseil général des Bouches-du-Rhône

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: enintään 500 000 EUR (yksi vuosi)

Tuen enimmäisintensiteetti: 20–40 prosenttia

Täytäntöönpanopäivä: vuonna 2010; siitä päivästä lähtien, kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: vuosi 2010

Tuen tarkoitus: Toimenpide on asetuksen (EY) N:o 1857/2006 11 artiklassa tarkoitettu epäsuotuisien sääolojen aiheuttamista menetyksistä maksettava tuki.

Bouches-du-Rhônen departementissa kasvihuonetuotantoon keskittyneille ja lumimyrskystä 8–10 päivänä tammikuuta 2010 kärsineille pienille ja keskisuurille maatalousyrityksille maksetaan – jos ne ovat vakuutettuja – vakuutuskorvauksia, jotta ne voisivat rakentaa uudelleen tai korjata lumisateen vahingoittamat tai tuhoamat kasvihuoneet tai niiden osat. Korvaukset kuitenkin kattavat vain osittain rakenteiden uudelleenrakentamisesta tai korjaamisesta aiheutuvat kustannukset, eikä korvauksia makseta muista kustannuksista, jotka aiheutuvat rikkoutuneiden kasvihuoneiden siivoustöihin ennen varsinaisten korjaustöiden alkamista väliaikaisesti palkatusta henkilöstöstä.

Tästä syystä Conseil Général haluaa kohdistaa tukensa vahinkoa kärsineiden kuntien kasvihuoneiden omistajille, joiden rakennukset vahingoittuivat pahoin lumesta.

Toimenpiteillä on kolme tavoitetta: kasvihuoneiden suojaaminen ja valmistelut tuotantovälineiden uusimiseksi ja lukuisia työntekijöitä työllistävän elinkeinon säilyttämiseksi.

Päätoimisten maatalousyrittäjien (yksittäiset tilat tai yhtiömuotoiset tilat) hyväksi toteutetaan useita toimenpiteitä, kunhan vakuutuksenantaja, asiantuntija tai jokin muu yrittäjän valitsema elin todennut vahingot.

Kun on kyse lasisista kasvihuoneista, ulkopuolisen yrityksen palvelut ovat välttämättömiä, sillä turvallisuussyistä raivaustyöt voidaan tehdä vain konein. Lasimurskan ja metalliromun poistamisesta aiheutuvat kustannukset katetaan osittain julkisesta tuesta, joka on enintään 40 prosenttia; tukikelpoiset kustannukset ovat 10 EUR netto/m2, tuen tilakohtainen enimmäismäärä on 20 000 EUR.

Tukikelpoisten menojen määrästä vähennetään sekä vakuutusjärjestelmistä saadut tätä asiaa koskevat korvaukset että muista syistä kuin epäsuotuisista sääoloista johtuneet kustannukset.

Kylmät ja lämpimät tilat täytyy saada takaisin tuotantoon (näin varmistetaan työpaikat onnettomuudesta kärsineellä alalla, jolla on kärsitty kriisin vaikutuksista ja joka työllistää 100 kokopäivätoimista työntekijää vuodessa); kahdentyyppisiä toimenpiteitä toteutetaan tilanteesta riippuen julkisen rahoituksen 40 prosentin hyväksyttyyn enimmäismäärään saakka:

kasvihuoneiden ja tunnelien (tukirakenteet ja muovi) siivous- ja kunnostustöihin, josta huolehtivat yrittäjä ja yrityksen työntekijät, myönnetään tukea 1,35 € netto/m2 , ja enimmäiskustannukset ovat 9 375 EUR (netto) yritystä kohden; yrityksen tuki on näin ollen enimmillään 3 750 EUR (netto),

yrityksille, joiden työntekijät eivät voi tehdä tarvittavia töitä tai joissa ei ole työntekijöitä, maksetaan osa työvoimakustannuksista, jotka ovat syntyneet työnantajajärjestön tai työnvälittäjäjärjestön välittämästä työvoimasta, ja tuki kattaa enintään 625 tuntia siivoustöitä yritystä kohden; yritykselle myönnettävä tuki on näin ollen enimmillään 3 750 EUR, ja se muodostaa enintään 15 EUR:n tuntikustannuksista 40 prosenttia.

Tukikelpoisten menojen määrästä vähennetään lisäksi sekä vakuutusjärjestelmistä saadut tätä asiaa koskevat korvaukset että muista syistä kuin epäsuotuisista sääoloista johtuneet kustannukset.

Edellytyksenä yrittäjien itse tekemien kunnostustöiden maksamiselle on, että yrittäjä esittää yksityiskohtaisen ja yrittäjän allekirjoittaman todistuksen työn toteutuksesta.

Kasvihuoneiden yhteispinta-ala on noin 25 000 m2 ja muovitunnelien noin 250 000 m2.

Asianomainen ala: Pienet ja keskisuuret kasvihuonetuotantoon keskittyneet maatalousyritykset Bouches-du-Rhônen departementin niissä kunnissa, joita edellä mainittu päätös maatalouden suurvahinkojen tunnustamisesta koskee.

Tuen myöntävän viranomaisen nimi ja osoite:

Monsieur le Président du Conseil général Direction de l'agriculture et du tourisme Hôtel du Département 52 avenue de Saint-Just 13256 Marseille Cedex 20 FRANCE

Internet-osoite: http://www.cg13.fr/amenagements/agriculture/aides.html

Muita tietoja: —

Tuen N:o: XA 99/10

Jäsenvaltio: Ranska

Alue: Département du Loir-et-Cher

Tukiohjelman nimike tai yritykselle myönnettyä yksittäistä tukea saaneen yrityksen nimi: Aide à la reconstruction des abris contre le froid des maraîchers, fortement endommagés suite au passage de la tempête Xynthia dans la nuit du 27 au 28 février 2010

Oikeusperusta: Articles L 1511-1 et suivants, article L 4211-1 du code général des collectivités territoriales

Délibération du Conseil général de Loir-et-Cher

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: enintään 200 000 EUR

Tuen enimmäisintensiteetti: 10–45 prosenttia. Tukiosuus määritetään siten, ettei julkisen tuen enimmäismäärä ylity ottaen huomioon mahdollisen muilta yhteisöiltä saadun tuen ja mahdollisen vakuutuksesta saadun korvauksen.

Täytäntöönpanopäivä: Sen jälkeen, kun toimenpiteen tunnistenumeron sisältävä vastaanottoilmoitus on saatu ja toimenpiteen tiivistelmä on julkaistu komission internet-sivustolla.

Tukiohjelman tai yksittäisen tuen kesto: 31 päivänä joulukuuta 2010 saakka

Tuen tarkoitus: Toimenpiteen tavoitteena on tukea kylmältä suojaavien suojien kunnostamista ja korjaamista; suojat vaurioituivat pahoin Xynthia-myrskyn seurauksena 27. ja 28 päivänä helmikuuta 2010 välisenä yönä.

Tukikaaret vääntyivät tai hajosivat, ja peitteet repeytyivät tai lensivät tuulen mukana. Vielä maaliskuun alussa oli erityisen kylmää, jonka vuoksi vihannesviljelijöiden – pääasiassa mansikan ja valkoisen parsan tuottajien – täytyi peittää viljelykset uudelleen, mistä koitui suuret kulut.

Loir-et-Cherin departementti tukee uusien tukikaarien hankintaa enintään 40 prosentilla (45 prosentilla epäsuotuisilla alueilla); kustannuksiksi arvioidaan 4 000 EUR hehtaarilta. Tämä koskee enintään 50 tilaa.

Ranskan viranomaiset esittelivät tukijärjestelmää, jolla tuetaan viljelijöitä, joille aiheutui vahinkoa Xynthia-myrskyn 28 päivänä helmikuuta 2010 aiheuttamista tulvista Vendéen ja Charente-Maritimen departementeissa ja Gironden departementin pohjoisosassa. Tukijärjestelmä perustuu maatalouden suuntaviivojen kohtiin 120–123, ja komissio hyväksyi sen 17 päivänä kesäkuuta 2010 (tukiohjelma N 209/10).

Loir-et-Cherin Conseil Généralin suunnittelema tukihanke perustuu maatalousalan ryhmäpoikkeusasetuksen 11 artiklaan epäsuotuisista sääoloista, sillä tässä departementissa rajulla myrskyllä on ollut epäsuotuisten sääolojen piirteitä, jotka on rinnastettavissa asetuksen 2 artiklan 8 kohdassa mainittuihin esimerkkeihin: ”sellaisia sääoloja kuin hallaa, rakeita, jäätä, sadetta tai kuivuutta, jotka tuhoavat yli 30 prosenttia…”. Komissio on aiemmin myöntänyt Drômen departementille vastaavanlaisissa olosuhteissa tuet XA 302/08 ja XA 53/09.

Sääolojen seuraukset olivat kuitenkin hyvin erilaiset kolmessa Atlantin rannikolla sijaitsevassa departementissa verrattuna Loir-et-Cherin departementtiin.

Ainoastaan Vendéen ja Charente-Maritimen departementeissa ja Gironden departementin pohjoisosassa viljelyalueet olivat veden peitossa ja maaperä vaurioitui, mistä seurasi pitkäaikaisia haitallisia vaikutuksia. Xynthia-myrskyn aiheuttama tuhojen laajuus, vakavuus ja sen aiheuttamat tuhot maaperässä olivat syynä sille, että ilmoitettiin tukijärjestelmästä, joka perustuu maatalouden suuntaviivojen 120 ja sitä seuraaviin kohtiin. Tulvat sisältyvät maanjäristysten, lumivyöryjen ja maanvyöryjen tavoin käsitteeseen ”luonnonmullistus”, joihin viitataan Euroopan unionin toiminnasta tehdyn sopimuksen 107 artiklassa.

Myrsky aiheutti tuhoja kuitenkin myös Ranskan muilla alueilla. Loir-et-Cherin departementissa myrsky aiheutti huomattavia tuhoja viljelijöiden rakennelmiin; viljelijöiltä vaaditaan merkittävää taloudellista panosta rakennelmien kunnostamiseen.

Kustannukset, joihin ilmoitettu ja hyväksytty tukijärjestelmä (N 209/10) kohdistuu sekä ryhmäpoikkeusasetukseen perustuvat kustannukset eivät ole missään yhteydessä toisiinsa; yhteyttä ei ole myöskään edunsaajien välillä, sillä maatilat sijaitsevat aivan eri alueilla. Etuuksien kasautumista ei siis ole odotettavissa.

Tuki rajataan:

tiloihin, joiden koko ei ylitä yhteisön lainsäädännön mukaista pk-yrityksen kokoa (6 päivänä elokuuta 2008 annetun komission asetuksen (EY) N:o 800/2008 liite I, EUVL L 214, 9. elokuuta 2008),

tiloihin, jotka harjoittavat maataloustuotteiden alkutuotantoa,

tiloihin, jotka eivät vaikeuksissa olevien yritysten pelastamiseen ja rakenneuudistukseen myönnettäviä valtiontukia koskevien yhteisön suuntaviivojen (EUVL C 244, 1 päivänä lokakuuta 2004) määritelmän mukaan ole vaikeuksissa olevia yrityksiä.

Asianomainen ala: Kauppapuutarhat (pk-yritykset)

Tuen myöntävän viranomaisen nimi ja osoite:

Conseil général de Loir-et-Cher Service Agriculture-Environnement Place de la République 41020 Blois Cedex FRANCE

Internet-osoite: http://le-loir-et-cher.fr/jahia/cg41/Accueil/toutes-les-actualites-du-conseil-general/aide_exceptionnelle_exploitations_maraicheres.html

Muita tietoja: —

Tuen N:o: XA 102/10

Jäsenvaltio: Espanja

Alue: Valencia

Tukiohjelman nimike tai yritykselle myönnettyä yksittäistä tukea saaneen yrityksen nimi:: Ayuda al Centro Integrado Apícola Valenciano

Oikeusperusta: Resolución de__ de____ de 2010, de la Consellera de Agricultura, Pesca y Alimentación, por la que se concede una subvención nominativa al Centro Integrado Apícola Valenciano.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 40 000 EUR vuonna 2010.

Tuen enimmäisintensiteetti: 100 % tukikelpoisista kustannuksista

Täytäntöönpanopäivä: Sen jälkeen, kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston verkkosivustolla

Tukiohjelman tai yksittäisen tuen kesto: Vuosi 2010

Tuen tarkoitus: Tarjotaan seuraavat palvelut mehiläisenkasvattajille ja niiden organisaatioille Valenciassa:

analyysit, terveystarkastukset ja muut menetelmät mehiläispesissä esiintyvien tautien havaitsemiseksi,

analyysit ja järjestelmät, joilla varmistetaan hunajan ja muiden mehiläistuotteiden kaupan pitämisessä sovellettavien vaatimusten noudattaminen.

Tukikelpoiset kustannukset kuuluvat perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen soveltamisalaan:

10 artikla: terveystarkastuksiin myönnettävä tuki, joka myönnetään luontoissuorituksena tuettujen palvelujen muodossa,

14 artiklan 2 kohdan b alakohta: sellaisten järjestelmien käyttöönotto, joilla varmistetaan aitous- ja markkinointivaatimusten noudattaminen.

Asianomainen ala: Mehiläistilojen omistajat ja niiden organisaatiot Valenciassa

Tuen myöntävän viranomaisen nimi ja osoite:

Conselleria de Agricultura, Pesca y Alimentación Amadeo de Saboya, 2 46010 Valencia ESPAÑA

Internet-osoite: http://www.agricultura.gva.es/especiales/ayudas_agrarias/pdf/ciav2010.pdf

Muita tietoja: —

Tuen N:o: XA 103/10

Jäsenvaltio: Espanja

Alue: Cataluña

Tukiohjelman nimike tai yritykselle myönnettyä yksittäistä tukea saaneen yrityksen nimi: Ayudas en forma de préstamos para el fomento de las inversions necesarias para el cumplimiento de las normas mínimas de reciente introducción en materia de bienestar animal.

Oikeusperusta: Proyecto de Orden AAR/xxx/2010, por la que se aprueban las bases reguladoras de la línea de préstamos para fomentar las inversiones necesarias para el cumplimiento de las normas mínimas, de reciente introducción, en materia de bienestar animal, y se convoca la línea correspondiente al año 2010.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 10 miljoonaa EUR vuodessa tukijärjestelmän voimassaoloaikana

Tuen enimmäisintensiteetti: Asetuksen (EY) N:o 1857/2006 4 artiklan mukaisesti tuen bruttointensiteetti ei saa ylittää 75 prosenttia epäsuotuisilla alueilla tai 60 prosenttia muilla alueilla.

Vastaavasti yksittäisen yrityksen saaman tuen enimmäismäärä ei saa ylittää 400 000 EUR kolmen varainhoitovuoden aikana. Enimmäismäärä voidaan korottaa 500 000 EUR, kun on kyse epäsuotuisilla alueilla tehdyistä investoinneista.

Täytäntöönpanopäivä: Arvioitu täytäntöönpanoajankohta: 1 päivänä kesäkuuta 2010, ja joka tapauksessa vasta sen jälkeen, kun komissio on antanut tukijärjestelmälle tunnistenumeron ja julkaissut tiivistelmän internetissä asetuksen (EY) N:o 1857/2006 20 artiklan mukaisesti.

Tukiohjelman tai yksittäisen tuen kesto: 31 päivänä joulukuuta 2012 asti

Tuen tarkoitus: Tuen tarkoituksena on lainojen myöntäminen karjankasvattajille tilojen mukauttamiseksi vastaamaan uuden lainsäädännön mukaisia vaatimuksia; investoinnit liittyvät eläinten hyvinvoinnin parantamiseen.

Tukikelpoiset kustannukset: Säädöksen AAR/xxx/2010 liitteessä 1 olevan 1.2 kohdan mukaisesti tukikelpoisia kustannuksia ovat investoinnit, jotka liittyvät tilan laitteistojen ja muiden rakenteiden mukauttamiseen vastaamaan eläinten hyvinvointia koskevan uuden lainsäädännön vaatimuksia. Tukikelpoisia investointeja ovat

Tuensaajat: Tukea voivat saada fyysiset henkilöt ja oikeushenkilöt, jotka omistavat eri alojen maataloustuotteiden alkutuotantoa harjoittavia maatalousyrityksiä Kataloniassa, edellyttäen että kyseessä on pieni tai keskisuuri yritys.

Tuen muoto: Lainojen korkotuki

Asianomainen ala: NACE-koodi A.01 – Kasvinviljely ja kotieläintalous, riistatalous ja niihin liittyvät palvelut

Tuen myöntävän viranomaisen nimi ja osoite:

Departamento de Agricultura, Alimentación y Acción Rural Gran Vía de les Corts Catalanes, 612-614 08007 Barcelona ESPAÑA

Internet-osoite: http://www20.gencat.cat/docs/DAR/DE_Departament/DE03_Normativa/DE03_04_Ajuts_estat/2010/Documents/Fitxers_estatics/inversions_benestar_animal.pdf

Muita tietoja: —